《悠然堂》
明代·唐文凤

若人抱奇趣，寝迹辟俗喧。结屋依故里，乔木非荒村。

平生谢轩冕，诗书夙所敦。远怀陶靖节，此意谁与论。

种秫秋已熟，艺菊寒始繁。东篱何必往，南山自当门。

悠然契心目，乐矣终忘言。痛饮聊自适，浊醪湛空樽。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。